  Майя Бывальцева Вордӥськонысен вирнуналозь Удмуртиын куазь шуныт возиськоз. Со сярысь «ВКонтакте» вотэсбамаз ивортэ улосвыл Гидрометцентрлэн пресс-секретарез Алла Шумихина. Куд-ог интыосын (уката ик уйпал ёросъёсын) дырын-дырын зорыны, гудыръяны быгатоз. Вирнуналэ зорыны кулэ ӧвӧл. Пуксёнэ, 14-тӥ гудырикошконэ, потон уе кезьыт фронт ортчоз. Собере температура кӧня ке градуслы лэзькоз, но гужем уз кошкы: пуксёнэ но вирнуналэ нуназе 20–25 градус луоз Алла Шумихина, Удмуртиысь Гидрометцентрлэн пресс-секретарезПокчиарняе, 16-тӥ гудырикошконэ, шуныт омыр вуэмен валче пӧсь кариськоз — саюлын 28 градусозь. Но тросаз ёросъёсын зороз, гудыръялоз. Удмуртарняе, 17-тӥ гудырикошконэ, кезьыт фронт зоръёс ваёз, шӧдскымон салкымгес кариськоз. Тегъёс: Гидрометцентр Удмуртия куазь  